Ribe Stifts Adresseaviser, 1844-08-26
Studenterne fra Greifswalde ankom den 21. til Kbhavn fra Lund, 45 i Antal foruden Rector Prof. Hühnenfeldt og to theologiske Professorer, Schirmer- og Susmilch. De bleve modtagne ombord paa Dampskibet af vort Universitets Rektor, Professor Scheel og Professor Eschricht samt to af den nye Studenterforenings Sentorer, og paa selve Toldboden havde et stort Antal Studenter indfundet sig, som hilsede dem med Hurraraab ved deres Landgang De bleve derpaa førte til Hotel d'Angleterre, hvor der var sørget for Lagis til dem. Efterat man samme Dag og Dagen efter havde viist dem Byens Seeværdigheder, og navnlig i Tivoli om Aftenen arrangeret et improviseret "Comment, hvorved der herskede megen Munterhed og derpaa ledsaget dem til deres Logis, hvor man bragte dem et Hoch samledes i Torsdags Middags i den ny Studenter forenings Locale de tydske Professorer og Studenter, og endeel af de danske Professorer og Studenter, saamange som Pladsen tillod, til en Diner. Efter at en tydsk Sang af C. Borgaard var fungen, bad Cand. Brøchner de Fremmede velkommen, og kort efter udbragte Prof. Scheel en Toast for Greifswaldes Universitet, i det han viste, at af alle tydske Universiteter, maatte især Greifswaldes interessere os Danske, fordi dette Universitet, en kort Tid havde været Dansk. Prof-Clausen udbragte derpaa et Leve for en uforstyrret videnskabelig Forbindelse mellem de Tydske og Danske. Han indledede den ved at give en kort historisk Fremstilling af Forholdene i Slesvig, viiste, at det ikke var Tydskerne i Almindelighed, det høihjertede Folk, der i videnstabelig og industrie, Henseende stod saa høit, der ei blot i Ord, men ogsaa Gierning havde lagt for Dagen, at de vidste hvad Nationalitet var, som man her ikke kunde føle Sympathie for, men kun for det lille Parti, som kaldte sig Slesvig=Holsteinere, der havde krænket og endnu bestandig krænkede, hvad der maa være ethvert Folk dyrebart, dets Nationalitet. Denne Skaal blev modtagen med megen Enthusiasme. Prof. Schirmerbragte paa sine Collegers, de Studerendes og egne Vegne de danske Studenter deres Tak for den venlige og gjestfri Modtagelse, de her havde fundet. Derpaa blev en tydsk Sang af F. J. Hansen afsungen, hvorpaa Prof. Molbech udbragte et Leve for ungdommelig Munterhed. Cand. Ploug verste sig nu og udbragte et Leve for de svenske Studenter. Taleren sagde, at naar han udbragte denne Skaal paa Dansk(alle de andre Skaaler bleve nemlig udbragte paa Tydsk), var det ingenlunde fordi han vilde opponere mod de foregaaende Talere, men kun fordi den Staal han vilde udbringe, ikke her kunne udbringes paa andet Sprog end Dansk. Denne Skaal blev ogsaa modtagen med megen Enthusiasme, hvilket ogsaa var Tilfældet med den næste for Prof. Hühnefeld af Prof. Sommer, der meget humoristisk indledede denne Skaal ved at omtale Hühnefelds Fortjenester af hans chemiske Undersøgelser, der ogsaa vare Anledningen til denne Reise, da han ved sine Undersøgelser af det greifswaldske Blod havde fundet, at det bestod af samme Stoffer, som det skandinaviske, hvilket han endmere havde forvisset sig om. Prof. Hübnefeld. udbragte nu i et svensk Foredrag et Leve for Kjøbenhavns Universitet, hvorpaa man reiste sig fra Bordet, efterat man tidligere havde drukket Professorernes Skaal. – Man gik nu ombord paa Hamlet og seilede med det til Bellevue, hvorfra man gik langs Strandveien gjennem Beutners Have til Papirmøllen, hvor man udbragte et Leve for Kammerraad Drewsen, gjennem Dyrehaugen til Emeritagen, hvor man spiste til Aften, og hvor der blev afsunget en Sang af P. L. Møller. (B. T.)